SEEKINGS Number Plate | Regtransfers.co.uk
You searched for SEEKINGS
Alternative 'SEEKINGS' Registrations (2) “Kaper” vrygelaat | Maroela Media
Matt Christopher Lockley, ŉ Australiër wat ŉ kapingswaarskuwing op ŉ Virgin Australia-vliegtuig laat afgaan het toe hy aan die kajuit se deur gehamer het, is sonder enige aanklagte vrygelaat.
Lockley het glo die deur van die kajuit verwar met die toilet en die vlieënier het die lughawe in Bali in kennis gestel dat daar moontlik ŉ kapingspoging op die vlug is.
Beamptes het Sondag gesê die polisie in Indonesië het Lockley sonder enige aanklag vrygelaat en die Australiese owerhede sal die voorval verder ondersoek, aangesien die voorval Vrydag plaasgevind het in ŉ vliegtuig wat in daardie land geregistreer is.
Suryambodo Asmoro, woordvoerder van die polisie in Bali, het gesê die 28-jarige Lockley sal sonder begeleiding na Australië terugkeer, aangesien hy “goeie bedoelings het om na sy land terug te keer”.
Aanvanklike berigte was dat Lockley onder die invloed van alkohol was toe die voorval plaasgevind het.
Lockley het egter gesê dit was ŉ misverstand. “Ek het ŉ fout gemaak om aan die kajuit se deur te klop,” het hy gesê. “Ek bedank die polisie in Indonesië en die owerhede. Hulle het slegs prosedure gevolg en het my versorg en baie ondersteuning gebied.”
Sekuriteitsmagte het die Boeing 737-800 van Brisbane bestorm toe dit land ná die berig van die vlieënier. Lockley is van die vliegtuig verwyder en in hegtenis geneem. Die lughawe is vir ŉ tyd lank gesluit en verskeie vliegtuie moes herlei word na ander lughawens in die gebied. -SAPA
Franse polisie verkrag glo Kanadese toeris
Video: Die einde van karwas?